জাপানি সিল্ক
জাপানি সিল্ক হলো জাপানে রেশম তন্তু থেকে তৈরি এক ধরনের সিল্ক বা রেশম। প্রত্নতাত্ত্বিক প্রমাণ থেকে জানা গিয়েছে যে, ইয়ায়োই যুগ থেকে জাপানে রেশম চাষের চর্চা হয়ে আসছে। ১৯৩০ থেকে ১৯৫০ সাল পর্যন্ত জাপানে রেশম শিল্পের বেশ রমরমা ছিল। এখন এই শিল্পের সেই রমরমা আর নেই। দ্বিতীয় বিশ্বযুদ্ধের পরে জাপানের অর্থনীতির অবস্থার সাথে সাথে একদিকে কৃত্রিম তন্তুর প্রবর্তনের ফলে এবং অন্যদিকে চীন থেকে সস্তা সিল্ক আমদানির জন্য জাপানী রেশম শিল্পের অগ্রগতিতে ভাটা পড়ে। এই শিল্পের কদর কমে আসে।